Pravia

Pravia ye un conceyu d'Asturies. Llenda al norte con Cuideiru y Muros, al este con Candamu y Sotu'l Barcu, al oeste con Cuideiru y Salas y al sur con Candamu y Salas.

 Etimoloxía 
Esisten delles teoríes sobro l'orixe etimolóxicu del nome de Pravia. La más aceutada suel ser la d'Antonio de Juan Bances y Valdés que sofita que'l nome'l conceyu vien del términu románicu Flavia Avia, qu'atoparía'l so orixe nel nome del emperaor romanu Flavio Vespasiano del que tenemos noticies nel sieglu II a partir de los escritos de Ptolomeo. La pallabra Avia tien el so puntu de ñacencia nun vocablu indoeropéu que fai referencia a l'agua los ríos.

Otra de les teoríes ye que l'orixe del nome'l conceyu vien de Prahúa, que querría dicir "zona de vistes a veigues y praderes" y qu'anguaño esiste una zona de la villa que se noma asina.

Tamién surden teoríes como la sofitada por Pascual Madoz (ente 1845-1850) pela que mos remonta l'orixe etimolóxicu nel términu emplegau pelos xeógrafos romanos: Noega.

Finalmente, según historiadores locales, como Javier Fernández Conde, caderalgu 'Historia Medieval y párrocu de Quinzanas, Pravia pudo ser la capital de los Passicin y los pravianos descendientes direutos de los Pésicos preromanos.

 Parroquies 
Ésta ye la llista de parroquies del conceyu de Pravia:

 Economía 
+Emplegaos nos diversos sectores económicos (añu 2010)Númberu de trabayadoresTantu por cientuTOTAL2.728100Agricultura, ganadería y pesca1656,05Industria72226,47Construcción2177,95Servicios1.62459,53* Datos tomaos del Anuariu Estadísticu d'Asturies 2011, SADEI

+Usos del suelu del conceyu (añu 2010)UsuSuperficie (km²)Tierres de llabrantíu3,93Praderíes25,80Terrenu forestal61,78Otros usos (industrial, residencial, tierra ermo...)11,45* Datos tomaos del Anuariu Estadísticu d'Asturies 2011, SADEI

+Carauterístiques del sector primariu (añu 2010)Ganaderíes de bovín206Cabeces de ganáu bovín2.461Cabeces de ganáu ovín638Cabeces de ganáu cabrín108Ganaderos con cuota llechera30Quilos de cuota llechera3.427.359Metros cúbicos de madera valtao 35.672* Datos tomaos del Anuariu Estadísticu d'Asturies 2011, SADEI

 Persones destacaes 
 Rei Silo 
 Ramón García del Valle y Salas
 Antonio Juan de Bances y Valdés (1737-1824)
 José Luis Balbín, periodista
 Carlos Martínez, actor de mimo. 
Eliseo Nicolás Alonso, Maestru azabacheru, tallista, escultor, (natural d'Agones).

 Ver tamién 
 Castro de Doña Palla
 Ruta de l'agua
 Pico Mirabeche
 Xiringüelu
 Muséu del Prerrománicu
 Ilesia de Santianes
 Heno de Pravia
 Conxuntu históricu de la Villa de Pravia

 Referencies 

 Enllaces esternos 

 Páxina del Ayuntamientu